Новае даследаванне, апублікаванае ў ЗША, аценьвае гібель птушак у гэтай краіне ад электравятракоў у 573 тысячы асобін (у тым ліку 83 тысячы драпежных птушак!) толькі за 2012 год. Гэтая аценка большая на 30% за папярэднюю, зробленую для 2009 году Службай дзікай прыроды ЗША (US fish and Wildlife Service). Кажаны маюць яшчэ большыя страты ад ветраных генератараў – нават 888 тысяч іх гіне штогод. Лічбы разлічаны асобна на вятракі рознай вышыні і магутнасці на ўсе ветраныя электрапаркі ЗША, агульная магутнасць якіх дасягнула 51.630 мегават у 2012 годзе.